b'\n_START_ARTICLE_\nAlpska mo\xc5\xbeina\n_START_SECTION_\nOpis\n_START_PARAGRAPH_\nAlpska mo\xc5\xbeina je hemikriptofiti, njeni prezimni popki se nahajajo tik pod povr\xc5\xa1jem zemlje, cvetli\xc4\x8dna os je bolj ali manj pokon\xc4\x8dna z nekaj listi. Korenine so globoke in mo\xc4\x8dne._NEWLINE_Stebla so posami\xc4\x8dna in pokon\xc4\x8dna, navadno s tremi vejami na vrhu in z vzdol\xc5\xbenimi vijoli\xc4\x8dastimi \xc4\x8drtami. Ta rastlina obi\xc4\x8dajno dose\xc5\xbee vi\xc5\xa1ino pribli\xc5\xbeno 30\xe2\x80\x9370 cm in najve\xc4\x8d 100 cm. Pritli\xc4\x8dni listi so ovalni ali v obliki srca, 10\xe2\x80\x9315 centimetrov \xc5\xa1iroki in 13\xe2\x80\x9317 centimetrov dolgi, nazob\xc4\x8dani in z dolgim listnim pecljem. Stebelni listi so proti vrhu stebla vedno globlje nazob\xc4\x8dani_NEWLINE_Socvetja so kobulasta in kratkovaljasta na vrhu glavne veje. So svetlo zeleni pri bazi in s trdimi, \xc5\xa1\xc4\x8detinastimi listi\xc4\x8di stor\xc5\xbeka jekleno modre do modro vijoli\xc4\x8daste barve. So dolga pribli\xc5\xbeno 4 cm in premera 2 cm, obdana s pernato narezanimi listi\xc4\x8di, dolgimi do 25 cm. Notranji cvetovi so dolgi pribli\xc5\xbeno 2 mm. Obodni cvetovi so sterilni, notranji cvetovi so hermafroditi. Obe vrsti cvetov, obodni in notranji, sta zvezdasto simetri\xc4\x8dni in s petimi cvetnimi listi. Cvetove opra\xc5\xa1ijo \xc5\xbeu\xc5\xbeelke. Plodovi so pokovci (ro\xc5\xbeka oz. ahena), ki razpadejo v 2 enosemenska delna plodi\xc4\x8da, ki imata neizrazita vzdol\xc5\xbena rebra z luskami in zgrban\xc4\x8deno vmesno povr\xc5\xa1ino._NEWLINE_Raste od Primorskih Alp do Vorarlberga, v gorah zahodne Slovenije in s prekinitvami na severnem delu Balkanskega polotoka, v sestojih visokih steblik, na vla\xc5\xbenih tratah. Vedno na apnen\xc4\x8dastih tleh in nad 1500 m nadmorske vi\xc5\xa1ine.\n_START_SECTION_\nGojenje\n_START_PARAGRAPH_\nAlpska mo\xc5\xbeina se goji kot okrasno rastlino zaradi svoje modre in vijoli\xc4\x8dne barve. Zahteva suho, dobro odcedna tla in polno sonce.  Vrtnarskih oziroma gojenih sort je zelo malo.\n_START_SECTION_\nAlpska mo\xc5\xbeina v Sloveniji\n_START_PARAGRAPH_\nCveti od julija do septembra. Raste na nekoliko bolj vla\xc5\xbenih tleh po skoraj celotni v Sloveniji, od ni\xc5\xbeine do vi\xc5\xa1jih predelov._NEWLINE_Pri nas je zavarovana z Uredbo o zavarovanih prosto \xc5\xbeive\xc4\x8dih rastlinskih vrstah.\n_START_SECTION_\nZavarovanje\n_START_PARAGRAPH_\nPopulacija v naravi je v zatonu zaradi \xc4\x8dezmernega nabiranja za okrasne namene in degradacije habitata za rekreacijo in pa\xc5\xa1o. Pojavila so se \xc5\xbee \xc5\xa1tevilna lokalna izumrtja.'